પણ બજારમાં આજકાલ કોમ્પ્યુટરનાં બે મોડલ ચાલે છે. એક લેપટોપ અને બીજું ડેસ્કટોપ. ડેસ્કટોપ ઘરમાં કે ઇન-ડોર રહે છે. સામાન્ય રીતે ડેસ્કટોપ ડબ્બા જેવું હોય છે, જેમાં સીપીયુ, મોનીટર, કી-બોર્ડ, માઉસ વિગેરે વિગેરે અલગ અલગ ફેલાયેલું હોય છે. જ્યારે લેપટોપ સ્લીક હોય છે. લેપટોપ કોમ્પેક્ટ હોય છે, રંગબેરંગી હોય છે. એ બહાર સાથે લઇ જવાય છે. અને પુરુષો એને બતાવવામાં ગર્વ અનુભવે છે. લેપટોપનું વજન સામાન્ય રીતે ઓછું હોય છે અને એ મોંઘુ હોય છે. લેપટોપના ઇન-બિલ્ટ સ્પીકર ઘણાં નાના હોય છે, જ્યારે ડેસ્કટોપની સાથે જોડાયેલા સ્પીકર મોટા અને કાન ફાડી નાખે એટલો ઘોંઘાટ કરી શકે છે. ડેસ્કટોપ ઘરનાં બધાને સેવા પૂરી પાડે છે, જ્યારે લેપટોપ એક જ વ્યક્તિને સેવા આપે છે. થોડા સમય પહેલા તો ડેસ્કટોપમાં ફક્ત સીઆરટી પ્રકારનાં મોનીટર આવતાં હતાં, જે ઘણી જગ્યા રોકતા હતાં. પણ હવે ડેસ્કટોપમાં પણ સ્લીક એલસીડી પ્રકારનાં સલીમ મોનીટર આવવા લાગ્યા છે, એટલું સારું છે!